wickkiey/tamil-wikipedia-chunked huggingface dataset:
# வங்காளதேச விடுதலைப் போரின்போது வன்புணர்வு

1971 வங்காளதேச விடுதலைப் போரின் போது, பாக்கித்தானிய படைத்துறையினரும் இரசக்கார்களும் திட்டமிட்ட இனவழிப்பு வன்கலவியில் 200,000 முதல் 400,000 வரையிலான வங்காளதேசப் பெண்களையும் சிறுமிகளையும் வன்புணர்வுசெய்தனர். இவர்களில் பெரும்பாலானவர்கள் இந்துப் பெண்கள். இமாம்களும் முசுலிம் மதத் தலைவர்களும் பெண்களை "போர்க்கால கொள்ளைப் பொருள்" என அறிவித்து வன்கலவிகளை ஆதரித்தனர். இசுலாமிய செயற்பாட்டாளர்களும் தலைவர்களும் கூட இந்த பெண் கடத்தல்களிலும் வன்கலவிகளிலும் ஈடுபட்டதாக குற்றம் சாட்டப்பட்டுள்ளனர்.  
பெண்கள் இருவிதமாகத் தாக்கப்பட்டனர்: முதலாவதாக, இந்துப் பெண்கள் வன்புணரப்பட்டு கொல்லப்பட்டனர்; இரண்டாவதாக, இந்துக்களின் வசமாக இருந்தவர்களாக கருதப்பட்ட வங்காள முசுலிம் பெண்கள் "களவில்லா" முசுலிம்களை உருவாக்குமுகமாக கட்டாயமாக கருதரிக்கப் புணரப்பட்டனர். பெரும்பான்மையினரான வங்காள முசுலிம்கள், சிறுபான்மை இந்துக்கள் என்ற இரு சமூகத்தினரையும் அச்சுறுத்தவே வன்கலவி பயன்படுத்தப்பட்டதாக அறிஞர்கள் கருதுகின்றனர். இந்த வன்கலவிகளால் ஆயிரக்கணக்கான கர்ப்பங்கள், போர்க் குழந்தைகள், கருக்கலைப்பு, சிசுக் கொலை, தற்கொலை, மற்றும் பாதிக்கப்பட்டவர் தள்ளிவைப்பு ஏற்பட்டன. உலகின் பெரும் போர்க் குற்றங்களில் ஒன்றாக ஏற்கப்படும் இந்த அநியாயங்கள் பாக்கித்தான் படைகள் மற்றும் ரசக்கார் குடிப்படைகளின் சரணுக்குப் பின்னர் முடிவுக்கு வந்தன. முதலில் இந்தியா முக்தி வாகினிக்கு ஆதரவளிப்பதாகக் கூறியது; பின்னர் மனிதநேய அடிப்படையில் இடையிட்டதாகக் கூறியது. இந்த காரணங்களை ஐ.நா ஏற்காததால் தன் பாதுகாப்பை கருதியே தலையிட்டதாக இந்தியா அறிவித்தது. தற்போது இது மனிதநேய நடவடிக்கையாகவே ஏற்கப்படுகிறது.  
போரின்போது வங்காள தேசத்தினரும் பாக்கித்தானிற்கு ஆதரவாக கருதப்பட்ட குடிபெயர்ந்து வந்திருந்த பீகாரி முசுலிம் பெண்களின் திரள் வன்கலவியில் ஈடுபட்டனர். இந்தியப் படைவீரர்களும் வங்காளப் படைவீரர்களும் இந்த வன்கலவியில் ஈடுபட்டதாக யாசுமின் சாய்க்கியா போன்ற அறிஞர்கள் கருதுகின்றனர். பாக்கித்தானிய, வங்காளதேச, பீகாரி ஆண்கள் இந்துப் பெண்களை தொடர்ந்து வன்புணர்ந்ததாக தொடர்ந்து கேள்விப்பட்டதாக யாசுமின் சாய்க்கியா கூறுகிறார்.  
2009இல், ஏறத்தாழ 1971 நிகழ்வுகளுக்கு 40 ஆண்டுகளுக்குப் பிறகு, வங்காளதேசத்தின் போர்க்குற்றங்கள் மெய்யறிக் குழு, 1597 பேர் வன்கலவி உள்ளிட்ட போர்க்குற்றங்களில் ஈடுபட்டதாக அறிக்கை வெளியிட்டது. பன்னாட்டு குற்றங்கள் தீர்ப்பாயம் 2010 முதல் இவர்களில் பலர் மீது குற்ற அறிக்கை தாக்கல் செய்து, விசாரணை மேற்கொண்டு மரண தண்டனை அல்லது ஆயுள் தண்டனை வழங்கியுள்ளது. வன்கலவிப் பாதிப்படைந்தோரின் கதைகள் இலக்கியத்திலும் திரைக்கதைகளிலும் வெளியாயின; ஓவிய வடிவிலும் தீட்டப்பட்டுள்ளன.
# வங்காளதேச விடுதலைப் போரின்போது வன்புணர்வு

## பின்னணி

பல்கலைக்கழகத்தின் மாணவியர் 1953ஆம் ஆண்டு பிப்ரவரி 21 அன்று மொழிப்போர் நாளாக பேரணி செல்தல்]]
இந்தியப் பிரிப்பையும் பாக்கித்தானின் உருவாக்கத்தையும் அடுத்து பாக்கித்தானின்கிழக்கு மேற்கு பிரிவுகள் புவியியல்படி தனித்திருந்தமை மட்டுமன்றி பண்பாடு சார்ந்தும் வேறுபட்டிருந்தன. மேற்கிலிருந்த அதிகாரிகள் கிழக்கிலிருந்த வங்காள முசுலிம்கள் "வங்காளிகளாக கூடுதலாகவும்" "கீழான, தூய்மையற்ற" முசுலிம்களாகவும் இருப்பதாகக் கருதினர். இதனால் அவர்களை தங்கள் பண்பாட்டிற்கு கட்டாயமாக தன்வயமாக்கும் திட்டங்களை மேற்கு தீட்டியது. கிழக்குப் பாக்கித்தானின் பெரும்பாலானோர் முசுலிம்களாக இருந்த போதும் வெகு சிலரே உருது பேசும் திறன் பெற்றிருந்தனர். சிறுபான்மையினரான இந்துக்களுடன் மொழியால் இணைந்திருந்தனர். 1948இல் உருது தேசிய மொழியாக அறிவிக்கப்பட்டது. இதற்கு எதிர்ப்பு தெரிவிக்கும் விதமாக வங்காள செயற்பாட்டாளர்கள் வங்காள மொழி இயக்கம் தொடங்கினர். 1949இல் மற்ற செயற்பாட்டாளர்கள் ஆளும் கட்சியான முசுலிம் லீக்கிற்கு மாற்றாக கிழக்குப் பாக்கித்தானில் அவாமி லீக் கட்சி தொடங்கினர். அடுத்த 15 ஆண்டுகளில் வங்காளிகள் பாக்கித்தானில் நிலவிய அதிகார பகிர்தலில் சமநிலை இல்லாததாக உணர்ந்தனர். பெரும்பாலும் படைத்துறை கட்டுப்பாட்டில் இருந்த நாட்டில் இந்த ஐயங்களைப் போக்கும் நடவடிக்கைகள் எடுக்கப்படவில்லை. மெல்ல மெல்ல பிரிவினைக்கான போராட்டம் எழுந்தது. 1960களின் பிற்பகுதியில், கிழக்கு பாக்கித்தான் மக்கள் இரண்டாம் நிலைக் குடிகளே என்ற எண்ணம் வலுப்பட்டது. கிழக்குப் பாக்கித்தானில் பாக்கித்தானியப் படைகளின் தலைவராக இருந்த ஜெனரல் நியாசி கிழக்கு பாக்கித்தானை "தாழ்நிலை மக்களின் தாழ்நிலை நிலப்பகுதி" எனக் குறிப்பிட்டதும் போராட்டத்தை ஊக்குவித்தது.  
மேற்கு பாக்கித்தானிலும் படைத்துறை ஆட்சிக்கு எதிர்ப்பு நிலவியது. எனவே படைத்துறை பொதுக்கருத்துக்கு இணங்கி திசம்பர் 1970இல் முதல் பொதுத் தேர்தலை நடத்தியது. எதிர்பாராத வண்ணம் சேக் முஜிபுர் ரகுமான் தலைமையேற்ற அவாமி லீக் தனிப்பெரும்பான்மை பெற்றது. இதனை மேற்கத்திய நிர்வாகம் விரும்பவில்லை. அரசுத்தலைவராக இருந்த யாக்யா கான் அவாமி லீக்கை தடை செய்தார்; கிழக்கு பாக்கித்தானில் இராணுவ ஆட்சியை நிறுவினார்.  
வங்காள தேசியவாதத்தை அடக்கும் இலக்குடன் பாக்கித்தானிய இராணுவம் 25, மார்ச்சு 1971இல் தேடொளி நடவடிக்கையை (*ஆப்பரேசன் சர்ச்லைட்* ) முன்னெடுத்தது. இந்த நடவடிக்கையின் போது வங்காள முசுலிம்களையும் இந்துக்களையும் ஒருசேர இலக்காக்கின. அடுத்த நிகழ்ந்த இனப்படுகொலையில் இராணுவம் 3&nbsp;மில்லியன் பேரைக் கொன்றது, 10&nbsp;மில்லியன் ஏதிலிகளை உருவாக்கி இந்தியாவிற்கு அனுப்பியது; தவிர மேலும் 30&nbsp;மில்லியன் பேரை கிழக்கு பாக்கித்தானிற்குள்ளேயே இடம் பெயர வைத்தது.
# ரெக்வியாம் சுறா

**ரெக்வியாம் சுறாக்கள்** (*Requiem sharks*) என்பவை **கார்சார்ஹினிஃபார்ம்ஸ்** வரிசையில் கார்சார்ஹினிடே குடும்பத்தைச் சேர்ந்த சுறாக்கள் ஆகும். இவை சூடான கடல்பகுதியை இருப்பிடமாக கொண்டவை (சில நேரங்களில் உப்பு அல்லது நன்னீர்) இவை பெருங்கடலில் நீண்டதூரம் வலசை போகக்கூடியவை. இவற்றில் புலிச்சுறா, காளைச்சுறா, சுழல்சுறா, கருமூக்குச்சுறா, கரும்புள்ளி சுறா, சாம்பல் ரீஃப் சுறா , கரும்புள்ளி பாறை சுறா, பட்டு சுறா, இருட்டு சுறா, நீல சுறா, செம்பு சுறா, கடல் வெள்ளைச் சுறா, வெள்ளைப் பாறை சுறா பிலால் சுறா போன்ற பல இனங்கள் இந்த வகைப்பாட்டில் அடங்கும்.  
இவற்றின் கண்கள் வட்டமானது, மற்றும் ஒன்று அல்லது இரண்டு செவுள் பிளவுகள் கொண்டவை. இவற்றிற்கு பெரிய பக்கவாட்டு தூவிகள் அமைந்துள்ளன. இவற்றில் பெரும்பாலான இனங்கள் உள்பொரி முட்டைகளைக் கொண்டவை. இவை வெளியே குட்டிகளாகவே ஈனுகின்றன. இவற்றின் அளவு பலவாக வேறுபடுகின்றன. காட்டாக வளர்ந்த ஆஸ்திரேலிய கூர்மைச் சுறா 69 செமீ (2.26 அடி) என்றும், புலிச்சுறா 5.5 மீ (18 அடி) வயது நீளம் வரை என இவை பரவலாக வேறுபடுகின்றன. இவற்றின் முன்னிரு மார்புத் துடுப்புகளின் பெரியதாக சரியான அளவைக் கொண்டுள்ளன. இது இந்த சுறாக்கள் வேகமாக நீந்த உதவுகின்றன என்று அறிவியலாளர்கள் கருதுகின்றனர். இவை அதிக வெப்பமண்டல பகுதிகளில் வாழக்கூடியன என்றாலும் வலசை போக்கூடியவை. பெண் சுறாக்கள் இனச்சேர்க்கைக்குத் தயாராக இருப்பதை ஆண் சுறாக்களுக்கு தெரியப்படுத்தும்விதமாக கடலில் ஒரு இரசாயனத்தை வெளியிடுகிறன. இந்த சுறாக்களின் இனச்சேர்க்கை காலம் வசந்த காலம் முதல் இலையுதிர் காலம் வரை ஆகும்.  
ரெக்வியாம் சுறாக்களில் ஐந்து வகையான சுறாக்கள், மனிதர்களைத் தாக்கக்கூடியதில் பெரும் விகிதத்தில் ஈடுபடுகின்றன; இருப்பினும், தனிப்பட்ட இனங்களை அடையாளம் காண்பதில் உள்ள சிரமம் காரணமாக, தாக்குதல் பதிவுகளில் ஒரு குறிப்பிட்ட அளவு தவறான தகவல்கள் உள்ளன.
# பச்சனம்பட்டி

**பச்சனம்பட்டி** (*Pachanampatty*) என்பது இந்திய ஒன்றியம், தமிழ்நாட்டின், தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது எல்லபுடையாம்பட்டி ஊராட்சிக்கு உட்பட்டது.
# பச்சனம்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 40 கிலோமீட்டர் தொலைவிலும், அரூரிலிருந்து ஒரு கிலோமீட்டர் தொலைவிலும் அமைந்துள்ளது.
# பச்சனம்பட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 352 குடும்பங்களும் 1,353 மக்களும் வசிக்கின்றனர். இதில் 673 ஆண்களும் 680 பெண்களும் அடங்குவர்.
# பாளையம்பள்ளி

**பாளையம்பள்ளி** (*Palayampalli*) என்பது இந்திய ஒன்றியம், தமிழ்நாட்டின், தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது போளையம்பள்ளி ஊராட்சிக்கு உட்பட்டது.
# பாளையம்பள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 28 கிலோமீட்டர் தொலைவிலும், அரூரிலிருந்து 20 கிலோமீட்டர் தொலைவிலும் அமைந்துள்ளது.
# பாளையம்பள்ளி

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 1,055 குடும்பங்களும் 4,195 மக்களும் வசிக்கின்றனர். இதில் 2,167 ஆண்களும் 2,028 பெண்களும் அடங்குவர்.
# யாக்யா கான்

**ஆகா முகமது யாஃக்யா கான்** (*Agha Muhammad Yahya Khan*, ; 4 பிப்ரவரி 1917 – 10 ஆகத்து 1980), பரவலாக **யாக்யா கான்**, 25 மார்ச் 1969 முதல் திசம்பர் 1971இல் தனது பணித்துறப்பு வரை மூன்றாவது பாக்கித்தான் குடியரசுத் தலைவராக பொறுப்பாற்றிய பாக்கித்தானிய படைத்துறை தலைவர். 1966இல் பாக்கித்தானியப் படையின் தலைமை படைத்தலைவராக பல சர்ச்சைகளுக்கிடையே நியமிக்கப்பட்டார். முன்னாள் சர்வாதிகாரியும் தேர்வுபெற்ற குடியரசுத் தலைவருமான அயூப் கான் 1969 கிழக்குப் பாக்கித்தானில் எழுந்த போராட்டங்களால் மக்களாதரவு மங்கிய நிலையில் குடியரசுத் தலைவராக இவரிடம் பொறுப்பை ஒப்படைத்து பணி ஓய்வு கொண்டார். யாக்யா கான் பின்னர் படைத்துறை சட்டத்தை செயலாக்கி அரசியலமைப்புச் சட்டத்தை முடக்கினார். நாட்டின் முதல் பொதுத் தேர்தலை 1970இல் நடத்தினார். ஆனால் வெற்றி பெற்ற கிழக்குப் பாக்கித்தானின் சேக் முஜிபுர் ரகுமானுக்கு அதிகாரத்தை மாற்றுவதை தாமதித்தார். தொடர்ந்து கிழக்கில் எழுந்த வன்முறைப் போராட்டங்களை அடக்க கிழக்கு பாக்கித்தான் ஆளுநருக்கு தேடொளி நடவடிக்கை (ஆபரேஷன் சர்ச்லைட்) முன்னெடுக்க அனுமதி வழங்கினார். இது புரட்சி வெடிக்க காரணமாயிற்று. ஏறத்தாழ 10 மில்லியன் பேர் இந்தியாவிற்கு அடைக்கலம் தேடி இடம் பெயர்ந்தனர். தனி ஆய்வாளர்களின் கூற்றுப்படி 1971 வங்காளதேச இனப்படுகொலை எனப்படும் நிகழ்வில் 300,000 முதல் 500,000 வரை மக்கள் கொலையுண்டனர்.  
பாக்கித்தானிற்கு வங்காளதேச விடுதலைப் போரில் பெரும் தோல்வி ஏற்பட்டது. பாக்கித்தானின் கிழக்கு படைப் பிரிவு கலைக்கப்பட்டது. கிழக்கு பாக்கித்தான் பிரிந்து வங்காளதேசம் என்ற நாடாக உருவானது. யாக்யா கானின் ஆட்சியே பாக்கித்தான் பிளவுபட முதன்மை காரணம் என்ற குற்றச்சாட்டுகள் எழுந்தன. இந்நிகழ்வுகளைத் தொடர்ந்து மேற்கு பாக்கித்தானின் முதன்மை அரசியல்வாதியாக விளங்கிய சுல்பிக்கார் அலி பூட்டோவிடம் ஆட்சியை ஒப்படைத்து பாக்கித்தானியப் படையின் தலைமை படைத்தளபதி பொறுப்பையும் துறந்தார். இரண்டு பொறுப்புகளையும் ஒரே நாளில், 20 திசம்பர் 1971இல் துறந்தார். பாக்கித்தானிய வரலாற்றில் எதிர்மறையான நோக்குடனே பார்க்கப்படுகிறார்; நாட்டின் தலைவர்களிலேயே மிகவும் குறைந்தளவில் வெற்றி கண்டவராக கருதப்படுகிறார்.
# Module:ISO 639 name
# Module:Language/data/ISO 639 deprecated

----------------------------< D E P R E C A T E D _ 1 >------------------------------------------------------  
ISO 639-1 code / name pairs taken from https://www.loc.gov/standards/iso639-2/php/code_changes.php  
local deprecated_1 = { -- ISO 639-1 codes
["in"] = {"Indonesian"},
["iw"] = {"Hebrew"},
["ji"] = {"Yiddish"},
["jw"] = {"Javanese"},
["mo"] = {"Moldavian", "Moldovan"},
["sh"] = {"Serbo-Croatian"}, -- deprecated by ISO; retained in IANA
}  
----------------------------< D E P R E C A T E D _ 2 >------------------------------------------------------  
ISO 639-2 code / name pairs taken from https://www.loc.gov/standards/iso639-2/php/code_changes.php  
local deprecated_2 = { -- ISO 639-2 codes
["mol"] = {"Moldavian", "Moldovan"}, -- ISO 639-3 overwrites this to {"Moldavian"}
}  
----------------------------< D E P R E C A T E D _ 2 B >----------------------------------------------------  
ISO 639-2B code / name pairs taken from https://www.loc.gov/standards/iso639-2/php/code_changes.php  
local deprecated_2B = { -- ISO 639-2B codes
["jaw"] = {"Javanese"},
["scc"] = {"Serbian"},
["scr"] = {"Croatian"},
}  
----------------------------< D E P R E C A T E D _ 3 >------------------------------------------------------  
ISO 639-3 code / name pairs taken from iso-639-3_Retirements_YYYYMMDD.tab file in Complete Code Tables Set UTF-8
version zip file available at https://iso639-3.sil.org/code_tables/download_tables  
function deprecated_3_make to avoid the metatable trap  
local function deprecated_3_make
local dep3 = mw.loadData ('Module:Language/data/ISO 639-3 (dep)'); -- separate source table for deprecated ISO 639-3 codes
local t = {};
for k, v in pairs (dep3) do -- add deprecated ISO 639-3 codes/language names
t[k] = {v[1]};
end
dep3={};
return t;
end  
local deprecated_3 = deprecated_3_make; -- create deprecated codes/language names table  
----------------------------< D E P R E C A T E D _ 5 >------------------------------------------------------  
ISO 639-3 code taken from https://www.loc.gov/standards/iso639-5/changes.php; names not listed  
local deprecated_5 = {
["car"] = {"Galibi Carib"}, -- name is assumed from -2, -3 (both active); source omits name
}  
----------------------------< E X P O R T E D T A B L E S >------------------------------------------------  
return
{
deprecated_1 = deprecated_1,
deprecated_2 = deprecated_2,
deprecated_2B = deprecated_2B,
deprecated_3 = deprecated_3,
deprecated_5 = deprecated_5,
}
# Module:Language/data/ISO 639-3 (dep)
["tnj"] = {"Tanjong"},
["toe"] = {"Tomedes"},
["tot"] = {"Patla-Chicontla Totonac"},
["tsf"] = {"Southwestern Tamang"},
["ttx"] = {"Tutong 1"},
["tzb"] = {"Bachajón Tzeltal"},
["tzc"] = {"Chamula Tzotzil"},
["tze"] = {"Chenalhó Tzotzil"},
["tzs"] = {"San Andrés Larrainzar Tzotzil"},
["tzt"] = {"Western Tzutujil"},
["tzu"] = {"Huixtán Tzotzil"},
["tzz"] = {"Zinacantán Tzotzil"},
["ubm"] = {"Upper Baram Kenyah"},
["unp"] = {"Worora"},
["uok"] = {"Uokha"},
["vky"] = {"Kayu Agung"},
["vlr"] = {"Vatrata"},
["vmo"] = {"Muko-Muko"},
["wgw"] = {"Wagawaga"},
["wit"] = {"Wintu"},
["wiw"] = {"Wirangu"},
["wre"] = {"Ware"},
["xah"] = {"Kahayan"},
["xba"] = {"Kamba (Brazil)"},
["xbx"] = {"Kabixí"},
["xia"] = {"Xiandao"},
["xip"] = {"Xipináwa"},
["xkh"] = {"Karahawyana"},
["xkm"] = {"Mahakam Kenyah"},
["xmi"] = {"Miarrã"},
["xrq"] = {"Karranga"},
["xsk"] = {"Sakan"},
["xst"] = {"Silt'e"},
["xtz"] = {"Tasmanian"},
["xuf"] = {"Kunfal"},
["ybd"] = {"Yangbye"},
["yds"] = {"Yiddish Sign Language"},
["yen"] = {"Yendang"},
["yib"] = {"Yinglish"},
["yio"] = {"Dayao Yi"},
["yiy"] = {"Yir Yoront"},
["yma"] = {"Yamphe"},
["ymj"] = {"Muji Yi"},
["ymt"] = {"Mator-Taygi-Karagas"},
["ynh"] = {"Yangho"},
["yos"] = {"Yos"},
["ypl"] = {"Pula Yi"},
["ypw"] = {"Puwa Yi"},
["yri"] = {"Yarí"},
["yus"] = {"Chan Santa Cruz Maya"},
["yuu"] = {"Yugh"},
["ywm"] = {"Wumeng Yi"},
["yym"] = {"Yuanjiang-Mojiang Yi"},
["zir"] = {"Ziriya"},
["ztc"] = {"Lachirioag Zapotec"}
}
# Module:Language/data/ISO 639-2
# Module:Language/data/ISO 639-2B

-- File-Date: 2013-01-11
return { -- 639-2B
["alb"] = {"Albanian"},
["arm"] = {"Armenian"},
["baq"] = {"Basque"},
["bur"] = {"Burmese"},
["chi"] = {"Chinese"},
["cze"] = {"Czech"},
["dut"] = {"Dutch", "Flemish"},
["fre"] = {"French"},
["geo"] = {"Georgian"},
["ger"] = {"German"},
["gre"] = {"Greek, Modern (1453-)"},
["ice"] = {"Icelandic"},
["mac"] = {"Macedonian"},
["mao"] = {"Maori"},
["may"] = {"Malay"},
["per"] = {"Persian"},
["rum"] = {"Romanian", "Moldavian", "Moldovan"},
["slo"] = {"Slovak"},
["tib"] = {"Tibetan"},
["wel"] = {"Welsh"}
}
# பெரியபட்டி

**பெரியபட்டி** (*Periyapatti*) என்பது இந்திய ஒன்றியம், தமிழ்நாட்டின், தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது பெரியபட்டி ஊராட்சிக்கு உட்பட்டது.
# பெரியபட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 70 கிலோமீட்டர் தொலைவிலும், அரூரிலிருந்து 35 கிலோமீட்டர் தொலைவிலும் அமைந்துள்ளது. மேலும்
இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°05'48.5"N 78°24'17.9"E ஆகும்.
# பெரியபட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 269 குடும்பங்களும், 1,051 மக்களும் வசிக்கின்றனர். இதில் 529 பேர் ஆண்களும், 522 பேர் பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 50.4 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# ந,ந,ஈ,தி மக்களுக்கு எதிரான வன்முறை

வில்ப்ரெட் தி புரூயின் மீதான தாக்குதல். பிரான்சில் ஒரே பாலின திருமணத்தை சட்டப்பூர்வமாக்குவதில் ஒரு பிரச்சினையாக மாறியது]]
**ந,ந,ஈ,தி மக்களுக்கு எதிரான வன்முறை (Violence against LGBT people)** நங்கை, நம்பி, ஈரர், திருனர் தங்கள் பாலின அடையாளத்தால் அடிக்கடி வன்முறையை அனுபவிக்கிறார்கள். தற்பால்சேர்க்கை செயல்களுக்கு அல்லது தனிநபர்களால் தண்டனையை பரிந்துரைக்கும் சட்டங்களைப் போலவே இந்த வன்முறையும் அரசால் இயற்றப்படலாம். இது உளவியல் ரீதியாகவோ அல்லது உடல் ரீதியாகவோ இருக்கலாம். மேலும், இருபாலின மக்களிடமும் உள்ள வெறுப்பு, ஆண் தற்பாலின வெறுப்பு, தற்பாலினர் வெறுப்பு, திருநங்கைகளின் மீதான வெறுப்பு ஆகியவற்றால் தூண்டப்படலாம். செல்வாக்கு செலுத்தும் காரணிகளாக கலாச்சார, மத, அல்லது அரசியல் சார்ந்த சார்புகளாக இருக்கலாம்.
# ந,ந,ஈ,தி மக்களுக்கு எதிரான வன்முறை

## பின்னணி

தற்போது, தற்பாலினச்சேர்க்கை செயல்கள் கிட்டத்தட்ட அனைத்து மேற்கத்திய நாடுகளிலும் சட்டப்பூர்வமாக உள்ளன. மேலும் இந்த நாடுகளில் பல நாடுகளில் ந,ந,ஈ,தி மக்களுக்கெதிரான வன்முறை ஒரு வெறுப்பு குற்றமாக வகைப்படுத்தப்பட்டுள்ளது. மேற்கு நாடுகளுக்கு வெளியே, பல நாடுகள் பாரபட்சமான சட்டத்தாலும், வன்முறை அச்சுறுத்தல்கள் காரணமாகவும் ந,ந,ஈ,தி மக்களுக்கு இத்தகைய நடவடிக்கை ஆபத்தானதாகக் கருதப்படுகின்றன. இசுலாம் ஆதிக்கம் செலுத்தும், பெரும்பாலான ஆப்பிரிக்க நாடுகள் (தென்னாப்பிரிக்கா தவிர), பெரும்பாலான ஆசிய நாடுகள் (ந,ந,ஈ,தி -நட்பு ஆசிய நாடுகளான இஸ்ரேல், யப்பான், தைவான், தாய்லாந்து, பிலிப்பீன்சு தவிர, உருசியா, போலந்து போன்ற சில முன்னாள் பொதுவுடைமை நாடுகள், செர்பியா, அல்பேனியா, கொசோவோ, மொண்டெனேகுரோ, பொசுனியா எர்செகோவினா போன்ற நாடுகளும் இதில் அடங்கும்.
# ந,ந,ஈ,தி மக்களுக்கு எதிரான வன்முறை

## சமூக அணுகுமுறை

இத்தகைய வன்முறை பெரும்பாலும் தற்பாலினச்சேர்க்கை அல்லது பழமைவாத சமூக அணுகுமுறைகளின் மதக் கண்டனத்துடன் தொடர்புடையது. இது தற்பாலினச்சேர்க்கையை ஒரு நோய் அல்லது ஒரு பாத்திர குறைபாடாக சித்தரிக்கிறது. ஐரோப்பாவில், ஐரோப்பிய ஒன்றியத்தின் வேலைவாய்ப்பு சமத்துவ கட்டமைப்பும் அடிப்படை உரிமைகளின் சாசனமும் பாலியல் அடிப்படையிலான பாகுபாடுகளுக்கு எதிராக சில பாதுகாப்பை வழங்குகிறது.
# ந,ந,ஈ,தி மக்களுக்கு எதிரான வன்முறை

## சோடோமி

வரலாற்று ரீதியாக, தற்பாலினச்சேர்க்கையாளர்களை அரசு அனுமதித்த துன்புறுத்தல் பெரும்பாலும் ஆண் ஓரினச்சேர்க்கைக்கு மட்டுப்படுத்தப்பட்டது. இது " குத அல்லது வாய்வழி உடலுறவு " "(sodomy)"என்று அழைக்கப்படுகிறது. இடைக்கால மற்றும் ஆரம்பகால நவீன காலங்களில், இதற்கான தண்டனை பொதுவாக மரணமாகும். மேற்கத்திய உலகில் நவீன காலத்தில் (19 ஆம் நூற்றாண்டு முதல் 20 ஆம் நூற்றாண்டின் நடுப்பகுதி வரை), இதற்கான தண்டனையாக பொதுவாக அபராதம் அல்லது சிறைவாசம் விதிக்கப்பட்டது.  
2009 ஆம் ஆண்டில் இருந்து தற்பாலினச்சேர்க்கை சட்டவிரோதமாக இருந்த இடங்களில் ஒரு வீழ்ச்சி ஏற்பட்டது. உலகளவில் இவ்வாறு தடை செய்யப்பட்டு 80 நாடுகள் இருந்தபோதும் (குறிப்பாக மத்திய கிழக்கு, நடு ஆசியா, பெரும்பாலான ஆப்பிரிக்க நாடுகள், ஆனால் சில கரீபிய நாடுகளும், ஓசியானியாவிலும்) ஐந்து நாடுகள்மரணதண்டனையை நிறைவேற்றின. 2016 முதல் 72 நாடுகள் ஒரே பாலினத்தின் பெரியோர்களிடையில் ஒருமித்த பாலியல் செயல்களை குற்றப்படுத்தின.
# ந,ந,ஈ,தி மக்களுக்கு எதிரான வன்முறை

## பிரேசிலில்

ந,ந,ஈ,தி உரிமைகளை பாதுகாத்து, சட்டபூர்வமான ஒரே பாலின திருமணத்தை அங்கீகரித்த பிரேசிலில், உலகின் மிக உயர்ந்த ந,ந,ஈ,தி கொலை விகிதம் இருப்பதாகக் கூறப்படுகிறது. 2017இல் மட்டும் 380க்கும் மேற்பட்ட கொலைகள், 2016 உடன் ஒப்பிடும்போது 30% அதிகரித்து காணப்பட்டது. இது பொதுவாக பிரேசிலில் வெறுக்கத்தக்க குற்றமாக கருதப்படுவதில்லை.  
சில நாடுகளில், 85% ந,ந,ஈ,தி மாணவர்கள் தற்பாலினச்சேர்க்கையையும், வெறுப்பையும் பள்ளியில் அனுபவிக்கிறார்கள், மேலும் 45% திருநங்கைகள் பள்ளியை விட்டு வெளியேறுகிறார்கள்.
# ந,ந,ஈ,தி மக்களுக்கு எதிரான வன்முறை

## இதையும் காண்க

- ந,ந,ஈ,தி இளைஞர்கள் தற்கொலை
# கமலா செல்வராஜ்

**கமலா செல்வராஜ்** (*Kamala Selvaraj*) என்பவர் இந்தியாவின் தமிழ்நாடு மாநிலத்தைச் சேர்ந்த மகப்பேறு மருத்துவர் மற்றும் மகளிர் மருத்துவ நிபுணர் ஆவார். இவர் பழம்பெரும் தமிழ்த் திரைப்பட நடிகர் ஜெமினி கணேசனின் மகளாவார். இவர், ஆகஸ்ட் 1990இல் தென்னிந்தியாவின் பிறந்த முதல் சோதனைக் குழாய் குழந்தையின் மருத்துவர் ஆவார். 2002 ஆம் ஆண்டில் "முன்கூட்டிய கருப்பை தோல்வியும் அதன் மேலாண்மையும் குறித்த ஆய்விற்காக முனைவர் பட்டம் பெற்றார். இவர் "சிறந்த பெண் மருத்துவர் விருது-1993", "ராஜீவ் காந்தி நினைவு தேசிய ஒருங்கிணைப்பு விருது-1995" உள்ளிட்ட பல விருதுகளைப் பெற்றுள்ளார். இவரது மருத்துவமனையின் மூலம் மக்கட்பேறின்மை இல்லா தம்பதியர் சுமார் 800 பேர் இனப்பெருக்க துணைச் சிகிச்சையின் விளைவாக தாய்மைப் பேரினைப் பெற்றுள்ளனர்.
# கமலா செல்வராஜ்

## கல்வி

கமலா சென்னையில் திரு இருதய மேல்நிலைப் பள்ளியிலும், *சர்ச் பார்க்* பள்ளியிலும் பள்ளிப் படிப்பினை முடித்தார். 1961 ஆம் ஆண்டு சென்னை ஸ்டெல்லா மேரிசு கல்லூரியில் பல்கலைக்கழக முன் கல்வியினை முடித்து, 1962 முதல் 1967 வரை கர்நாடகாவின் கஸ்தூரிபா மருத்துவக் கல்லூரியில் மருத்துவக் கல்வியினைக் கற்றார். 1968 முதல் 1970 வரை சென்னை பொது மருத்துவமனையில் மருத்துவ பயிற்சியினை முடித்த இவர், மதராசு மருத்துவக் கல்லூரியில் மருத்துவ மேல் நிலை கல்வியினை முடித்தார். 1976 முதல் 1978 வரை, மதராசு மருத்துவக் கல்லூரியில் மகளிர் மருத்துவத்தில் பட்டப்படிப்பினையும், 1971முதல் 1972 வரை பயின்றார். பின்னர் ஆசிரியராக மதராசு மருத்துவக் கல்லூரியில் சேர்ந்து எழும்பூரில் உள்ள பெண்கள் மற்றும் குழந்தைகளுக்கான மருத்துவமனையில் பணியாற்றினார். 2001இல் தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகத்தில் முனைவர் பட்டம் பெற்ற முதல் பெண் மருத்துவர் என்ற பெருமையினைப் பெற்றார்.
# கமலா செல்வராஜ்

## சிறப்புப் பயிற்சி

கமலா செல்வராஜ், 1985 & 1988ஆம் ஆண்டில் ஆத்திரேலியாவின் மோனாஷ் பல்கலைக்கழகத்தில் ஆய்வுக்கூட கருத்தரித்தல் மற்றும் கரு பரிமாற்றத்திலும். 1986ஆம் ஆண்டு சிங்கப்பூர் தேசிய பல்கலைக்கழக மருத்துவமனையின் மக்கட்பேறின்மை குறித்த 12வது உலக மாநாட்டில் நுண் அறுவைசிகிச்சை & பெலோபியன் குழாய் மறு இணைப்பு பயிற்சியினையும், ஆய்வுக்கூட கருத்தரிப்பு, கரு இடமாற்றம் குறித்த பயிற்சியினையும், மே 1991இல் சிங்கப்பூர் தேசிய பல்கலைக்கழக மருத்துவமனையின் இனப்பெருக்கம் துணைத் தொழில்நுட்பங்கள் குறித்த பயிற்சியினையும், 1995இல் இந்தோனேசியாவின் பாலித் தீவுகளில் அனுக்குழைமத்தில் விந்தணுவினைச் செலுத்தக்கூடிய நுண்ம கையாளல் உள்ளிட்ட பல பயிற்சிகளைப் பெற்றுள்ளார்.
# கமலா செல்வராஜ்

## புத்தகம்

மகப்பேறு மற்றும் மகளிர் மருத்துவத்திற்கான 100 கேள்விகள் & பதில்கள் என்ற தலைப்பில் புத்தகத்தினை இரு தொகுதிகளாக வெளியிட்டுள்ளார். மேலும் தாய்மையின் அதிசயம் என்ற புத்தகத்தினை ஆங்கிலம் மற்றும் தமிழிலும், கருப்பையினுள் விந்தணு செலுத்திக் கருத்தரித்தல் குறித்த கையேட்டினையும், தாயாக நானிருப்பேன் என்ற தலைப்பில் ஆங்கிலம் மற்றும் தமிழில் புத்தகம் ஒன்றினையும், மன அமைதிக்கு உதவும் ஆன்மீகம், (ஆங்கிலம் & தமிழ்) என்ற புத்தகத்தினையும் வெளியிட்டு உள்ளார்.
# கமலா செல்வராஜ்

## தொழில்முறை அமைப்பு உறுப்பினர்

கமலா செல்வராஜ் இனப்பெருக்க மருத்துவத்திற்கான அமெரிக்கச் சங்கத்தின் பன்னாட்டு உறுப்பினராகவும், இந்திய மருத்துவ சங்கத்தின் வாழ்நாள் உறுப்பினராகவும், இந்திய இனப்பெருக்கம் உதவிச் சங்கத்தின் உறுப்பினராகவும், இந்திய பெண்ணோயியல் உடற்குழாய் உள்நோக்கல் சங்கத்தின் ஆயுட்கால உறுப்பினராகவும், இந்திய மகப்பேறு மற்றும் மகளிர் மருத்துவ சங்கங்களின் கூட்டமைப்பின் உறுப்பினராகவும், தென்னிந்திய மகப்பேறியல் மற்றும் மகளிர் மருத்துவ கழக ஆயுட்கால உறுப்பினராகவும் உள்ளார். மேலும் இனப்பெருக்கம் மற்றும் கருத்தரித்தல் ஆய்வுக்காக இந்தியச் சமூகத்தின் வாழ்நாள் உறுப்பினராகவும் இனப்பெருக்க உதவி இந்தியச் சங்கத்தின் 20வது தேசிய மாநாட்டின் தலைவராகவும் பணியாற்றியுள்ளார்.
# கமலா செல்வராஜ்

## விருதுகள்

கமலா செல்வராஜ், இராசிவ் காந்தி ஒற்றுமை விருது (1991), இந்திய மருத்துவ சங்கம் மருத்துவர் தின விருது (1995), சுழற்கழக விருது (1995), மதராசு மாநில மகளிர் மன்றத்தின் சிறப்பான மருத்துவ சேவைக்கான விருது (1996), காஞ்சிபுரத்தின் மகாஸ்வாமி ஸ்ரீ ஜெயேந்திர சரஸ்வதி & விஜயேந்திர சரஸ்வதி முன்னிலையில், சமூகத்துக்கான சிறந்த சேவைக்காக நூற்றாண்டு அறக்கட்டளையால் சேவா ரத்னா விருதினையும் பெற்றுள்ளார்.
மேலும்
- ஜீவன் பாரதி விருது (2005)-பன்னாட்டு எல்ஈசி இந்திய மருத்துவ நிறுவனத்தால் மருத்துவத் துறையில் சாதனைக்காக.
- சாய்கோவ்ஸ்கி மியூசிக் குழுமத்தின் ரஷிய கலாச்சார மைய சிறந்த பெண்களுக்கான விருது (2006)
- பெண்கள் அதிகாரமளிப்பு விருது - மத்திய அரசு நலச் சங்கம், சாஸ்திரி பவன் (2011)
- சிறந்த தாய்மை விருது, அஜந்தா நுண்கலை மன்றம் (2011)
- சிகரம் தொட்டா பெண்கள், விஜய் டிவி (2012)
- வாழ்நாள் சாதனையாளர் விருது, டாக்டர் எம்ஜிஆர் பல்கலைக்கழகம்.
- சிறந்த மருத்துவர் விருது, பெண்கள் & குழந்தைகள் அறக்கட்டளை (2015)
- பெமினா சூப்பர் அம்மா & மகள் விருது (2016).
உள்ளிட்டப் பல விருதுகளைப் பெற்றுள்ளார்.
# சேபியா வசீர்

**சேபியா வசீர்** (*Safiya Wazir*) ஒர் ஆப்கான்-அமெரிக்க சமூக ஆர்வலர் மற்றும் அரசியல்வாதியாவார். 1991 ஆம் ஆண்டு இவர் பிறந்தார். நியூ ஆம்ப்சையர் பிரதிநிதிகள் சபையின் சனநாயக உறுப்பினராக இருந்தார். நியூ ஆம்ப்சையர் மாநில மாளிகையில் பணியாற்றிய முதல் முன்னாள் அகதி வசீர் என்ற சிறப்பு இவருக்கு உண்டு.
# சேபியா வசீர்

## ஆரம்பகால வாழ்க்கை மற்றும் கல்வி

தாலிபான் ஆட்சிக்கு முன்னர் ஆப்கானித்தானில் பாக்லான் மாகாணத்தில் வசீர் மற்றும் அவரது குடும்பத்தினர் வாழ்ந்தனர்.  
வசீர் தனது இடைநிலைப் பள்ளி கல்வியை மறுதொடக்கம் செய்ய வேண்டிய கட்டாயம் ஏற்பட்டது, இதனால் 20 வயதில் உயர்நிலைப் பள்ளியில் பட்டம் பெற்றார். பின்னர் நியூ ஆம்ப்சையர் தொழில்நுட்ப நிறுவனத்தில் சேர்ந்தார். அங்கு இவர் இரவு நேர வகுப்புகளை எடுத்து தனது குடும்பத்தை காப்பாற்றினார் மேலும் சமூகக் கல்லூரியில் படித்து வணிகத்தில் பட்டம் பெற்றார்.  
பெற்றோரின் வற்புறுத்தலின் பேரில் வசீர் நிச்சயிக்கப்பட்ட திருமணத்திற்காக ஆப்கானித்தானுக்குத் திரும்பினார். தன்னுடைய கணவுடன் வசீர் மீண்டும் கான்கார்டுக்குத் திரும்பினார்.
# சேபியா வசீர்

## தொழில்

கான்கார்டின் ஐட்சு சமூகத்திற்குள் வசீர் வேலை செய்யத் தொடங்கினார்; ஐட்சு சமூக செயல் திட்டத்தின் இயக்குநராகவும் அதன் தலைமை தொடக்க கொள்கை மன்றத்தின் துணைத் தலைவராகவும் ஆனார். 2018 ஆம் ஆண்டு பிப்ரவரி மாதத்தில் வசீரின் நண்பர் இவரை வேலைக்குச் செல்லும்படி பரிந்துரைத்தார். இருப்பினும் கணவரும் பெற்றோர்களும் தனது குழந்தைகளுக்கு ஆதரவளிக்கும் வரை வசீர் இக்கோரிக்கையை மறுத்தார். 2018 ஆம் ஆண்டு செப்டம்பர் மாதம் நடைபெற்ற நியூ ஆம்ப்சையர் சட்டமன்ற தேர்தலில் ஒரு இடத்திற்கான போட்டியில் திக் பாட்டனை வென்று சனநாயகக் கட்சியின் முதன்மையான வெற்றிக்கு வழிவகுத்தார் . வசீர் தனது முதன்மையான சமூகச் செயல்பாட்டையும் கல்வி மற்றும் குடும்பப் பிரச்சினைகளுக்கான அர்ப்பணிப்பையும் எடுத்துரைத்து பிரச்சாரம் மேற்கொண்டார். இப்பிரச்சாரத்தால் செப்டம்பர் தொடக்கத்தில் வசீர் நான்கு முறை மாநிலப் பிரதிநிதியாகவும் கான்கார்ட் குடியிருப்பாளராகவும் இருந்த திக் பாட்டனை தோற்கடித்தார். இந்த போட்டி தேசிய கவனத்தை ஈர்த்தது. சிறிது காலத்திற்குப் பிறகு, நியூ ஆம்ப்சையரின் மாநில இல்லத்திற்கு தேர்ந்தெடுக்கப்பட்டு இச்சிறப்பைப் பெற்ற முதல் அகதியாக வசீர் ஆனார்.  
சம வீட்டு வாய்ப்பு, கல்வி, ஊதிய குடும்ப விடுப்பு மற்றும் மருத்துவ விரிவாக்கம் போன்ற நான்கு முக்கிய பிரச்சினைகளில் கவனம் செலுத்துவது வசீர் வகுத்துள்ள திட்டமாகும்.  
பிபிசி 2018 ஆம் ஆண்டு தேர்ந்தெடுத்த மிகச்சிறந்த 100 பெண் ஆளுமைகள் பட்டியலில் வசீரும் இடம்பெற்றார்.
# அமினாத் பைசா

**அமினாத் பைசா** (*Aminath Faiza*) மாலத்தீவு நாட்டைச் சேர்ந்த திவேகி மொழி கவிஞர் மற்றும் எழுத்தாளர் ஆவார். 1924 ஆம் ஆண்டு செப்டம்பர் மாதம் 23 ஆம் தேதியன்று இவர் பிறந்தார்.  
கட்டுரையாளர், கடிதங்களின் பெண், புகழ்பெற்ற இலக்கியவாதி, பெண்களின் வெற்றியாளர் என பலவாறாக அழைக்கப்பட்ட பைசா ஆயிரக்கணக்கான இளம் பெண்கள் மற்றும் ஆண்களுக்கு உத்வேகம் அளித்த ஒரு தேசிய நபராக கருதப்படுகிறார். மாலத்தீவின் மிகச்சிறந்த எழுத்தாளர்கள் மற்றும் கவிஞர்களான மொகமத் அமீன், உசைன் சலாவுத்தீன் மற்றும் போடுஃபென்வால்கூகே சீதீ ஆகியோரால் வழிகாட்டப்பட்டவர் என்ற சிறப்புக்குரியவராவார்.  
மாலத்தீவு குடியரசின் முதல் சனாதிபதி மொகமத்து அமீன் திதியால் உருவாக்கப்பட்ட 'திவேகி கவிஞர்களின் தோட்டம்' அமைப்பின் மூலம் தனது திறமைகளை வெளிப்படுத்தத் தொடங்கிய பைசா பல இதழ்கள் மற்றும் வெளியீடுகளில் தனது கவிதைப் படைப்புகளை வெளியிட்டு புகழ் பெற்றவராவார்.
# அமினாத் பைசா

## சுயசரிதை

அமினாத் பைசா தனது 16 ஆவது வயதில் கவிதை எழுதத் தொடங்கினார். புகழ்பெற்ற கவிஞரும் பைசாவின் தாய் மாமனுமான மறைந்த போடுபென் வல்கூகே சீதி" எழுத்துகளால் பைசா ஈர்க்கப்பட்டார். அவருடைய கவிதைகள் எழுதி முடிக்கப்பட்டதும் பைசா அவற்றை மனப்பாடம் செய்து பாடினார். 1950 ஆம் ஆண்டுகளில் பைசா தனது படைப்புகளை காட்சிப்படுத்தத் தொடங்கினார், அந்த சமயத்தில், மாலத்தீவின் முதல் சனாதிபதி மறைந்த முகமது அமீன் திதி திவேகி கவிஞர்கள் தோட்டம் என்ற பொருள் குறிக்கும் "லென் வெரிங்கே குல்சார்" என்ற அமைப்பை உருவாக்கினார். இவ்வமைப்பில் அமினாத் பைசா மாலத்தீவு கவிதையின் டெய்சி மலர் எனக் கருதப்பட்டார். அப்போது முதலாக பைசா தனது கவிதைகள் மற்றும் பிற படைப்புகளை பத்திரிகைகள் மற்றும் செய்தித்தாள்களில் வெளியிட்டார். மேலும் இவரது வாழ்க்கை முழுவதும் எழுதப்பட்டவை புத்தகங்களாகவும் தொகுப்புகளாகவும் வெளியிடப்பட்டன. காதல், சமூகப் பிரச்சினைகள், மதம், தேசிய ஒற்றுமை மற்றும் தேசிய முக்கியத்துவம் மிக்க சந்தர்ப்பங்கள் உட்பட பல்வேறு தலைப்புகளில் இவர் கவிதை எழுதினார்.  
மறைந்த சனாதிபதி முகமது அமீத் திதியால் மாலத்தீவில் நிறுவப்பட்ட முதல் அரசியல் கட்சியான இராயிதுங்கே முதாகத்திம் கட்சியின் ஆலோசனைக் குழுவில் பைசா பணியாற்றினார். முன்னாள் மதரசாத் -உல் சனியா பள்ளியின் துணை தலைமை ஆசிரியையாகவும் பைசா பணிபுரிந்தார். மாலத்தீவு வரலாற்று மற்றும் மொழியியல் ஆராய்ச்சி மையத்திலும் பணிபுரிந்தார். 27 ஆண்டுகளுக்கும் மேலாக மொழியியல் மற்றும் வரலாற்று ஆராய்ச்சிக்கான தேசிய மையத்தின் ஊழியரான அமினாத் பைசா குடிமைப் பயிற்சி விதிகள் வேலை தொடர்பான வயது தொடர்பான தடைகளை ஏற்படுத்தியபோது மையத்தை விட்டு வெளியேறினார். ஆனாலும் தொடர்ந்து மையத்திற்கு ஆதரவாக இருந்தார். அந்த சமயத்தில் இவர் மாலத்தீவு அகராதியைத் தொகுக்க உதவினார்.  
மாலத்தீவு கவிதைக்கான இவரது பங்களிப்பை அங்கீகரிக்கும் விதமாக, 1980 ஆம் ஆண்டில் தேசிய அங்கீகார விருது பைசாவுக்கு வழங்கப்பட்டது, பின்னர் 1996 ஆம் ஆண்டில் தேசிய விருதும் வழங்கப்பட்டது. 2011 ஆம் ஆண்டு பிப்ரவரி 5 அன்று இசுகந்தர் பள்ளியின் பொன்விழாவில் பைசா தனது கடைசி கவிதையை எழுதினார்.  
பிப்ரவரி 25, 2011 அன்று பக்கவாதத்தால் பாதிக்கப்பட்ட இவர், தனது 86 வயதில் மாலைதீவு குடியரசின் மாலேயில் உள்ள இந்திரா காந்தி நினைவு மருத்துவமனையில் இறந்தார். வெள்ளிக்கிழமை தொழுகையைத் தொடர்ந்து மசுசித் அல் சுல்தான் மொகமத் தங்குருஃபானு அல் அவுசத்தில் இறுதிச் சடங்கு நடைபெற்றது. அரசியல் மற்றும் கலாச்சாரப் பிரமுகர்கள் பலர் கலந்து கொண்ட விழாவில் இவர் மாலே ஆ சகாரா கல்லறையில் அடக்கம் செய்யப்பட்டார். அகமது அப்பாசு, அமிநாத் அப்பாசு மற்றும் முகமது இல்மி ஆகிய மூன்று குழந்தைகள் பைசாவிற்கு உள்ளனர். எலீனா அகமது அப்பாசு, மோனா அகமது அப்பாசு, மெரினா அகமது அப்பாசு, காசிப் இல்மி, ஆதிப் இல்மி மற்றும் யத்யா இல்மி என்று பைசாவிற்கு ஆறு பேரக்குழந்தைகள் இருக்கின்றனர்.
# திருநங்கைகளுக்கு எதிரான வெறுப்பு

,சுவசுத்திக்கா சின்னத்துடன் திருநங்கைகளுக்கு எதிரான வெறுப்புப் பிரசாரம். ஜெர்மன் மொழியில் "திருநங்கைகள் வெளியேறுக" எனப்பொருள்.]]
**திருநங்கைகளுக்கு எதிரான வெறுப்பு** (*Transphobia*) என்பது திருநங்கைகளுக்கான எதிர்மறை அணுகுமுறைகள், உணர்வுகள் அல்லது செயல்கள் அல்லது பொதுவாக பரிமாற்றத்தை உள்ளடக்கிய கருத்துக்கள் மற்றும் நிகழ்வுகளின் தொகுப்பாகும். இதில் பயம், வெறுப்பு, வெறுப்பு, வன்முறை, கோபம் அல்லது அசௌகரியம் ஆகியவை சமூக பாலின எதிர்பார்ப்புகளுக்கு இணங்காத மக்களிடம் உணரப்படும் அல்லது வெளிப்படுத்தப்படும். இது பெரும்பாலும் ஓரினச்சேர்க்கை காட்சிகளுடன் வெளிப்படுத்தப்படுகிறது. எனவே இது பெரும்பாலும் ஓரினச்சேர்க்கையின் ஒரு அம்சமாக கருதப்படுகிறது. திருநங்கைகளுக்கு எதிரான வெறுப்பு ஒரு வகை பாரபட்சமாகவும், பாகுபாடாகவும், இனவெறியாகவும், ஒத்த பாலின வாதமாகவும் கருதப்படுகிறது. நிறத்தின் அடிப்படையிலும் திருநங்கைகள் பெரும்பாலும் ஒரே நேரத்தில் மூன்று வகையான பாகுபாடுகளுக்கு உட்படுத்தப்படுகிறார்கள்.  
திருநங்கை இளைஞர்கள் பள்ளியில் பாலியல் துன்புறுத்தல், கொடுமைப்படுத்துதல், வன்முறை, வளர்ப்பு பராமரிப்பு மற்றும் நலத்திட்டங்களையும், மேலும் அவர்களது குடும்பத்திலிருந்து சாத்தியமான துன்புறுத்தல்களையும் அனுபவிக்கலாம். வயது வந்த பாதிக்கப்பட்டவர்கள் பொது கேலி, தவறான பாலியல், கிண்டல், வன்முறை அச்சுறுத்தல், கொள்ளை , பொய்யான கைது உள்ளிட்ட துன்புறுத்தல்களை அனுபவிக்கிறார்கள். பலர் பொதுவெளியில் பாதுகாப்பற்றதாகவும் உணர்கிறார்கள். பாலியல் வன்கொடுமையால் அதிக அளவில் பாதிக்கப்படுவதாக அறிக்கை மூலம் தெரிய வருகிறது. சிலர் உடல்நலம் மறுக்கப்படுகிறார்கள் அல்லது பணியிட பாகுபாடுகளுக்கு ஆளாகிறார்கள். திருநங்கையாக இருப்பதற்காக நீக்கப்படுகிறார்கள் அல்லது ந,ந,ஈ,தி உரிமைச் சட்டங்களை எதிர்க்கும் பழமைவாத அரசியல் அல்லது மதக் குழுக்களின் முற்றுகையின் கீழ் இருப்பதை உணர்கிறார்கள். ந,ந,ஈ,தி சமூக இயக்கங்களில் உள்ள சில மக்களிடமிருந்தும், சில பெண்ணியவாதிகளிடமிருந்தும் இவர்கள் பாகுபாட்டை அனுபவிக்கிறார்கள்.
# திருநங்கைகளுக்கு எதிரான வெறுப்பு

## விளைவுகள்

வன்முறை மற்றும் பிற அச்சுறுத்தல்களின் அதிகரித்த ஆபத்தைத் தவிர, இவர்கள் மேல் ஏற்படும் வெறுப்பால் ஏற்படும் மன அழுத்தம் எதிர்மறை உணர்ச்சி விளைவுகளை ஏற்படுத்தக் கூடும். இது பொருள் பயன்பாட்டு கோளாறுகளுக்கு வழிவகுக்கும், வீட்டை விட்டு ஓடுதலும் (சிறார்கள்), தற்கொலை விகிதமும் அதிகமாகும்.  
மேற்கத்திய உலகில், பாகுபாடு இல்லாத மற்றும் சம வாய்ப்புக்கான கொள்கைகளை நிறுவுவதில் படிப்படியாக மாற்றங்கள் ஏற்பட்டுள்ளன. வளந்துவரும் நாடுகளிலும் கூட இந்த போக்கு உருவாகி வருகிறது. கூடுதலாக, ந,ந,ஈ,தி சமூகம் தொடர்பான பிரச்சாரங்கள் பாரம்பரியமற்ற பாலின அடையாளங்களை சமூக ஏற்றுக்கொள்வதை மேம்படுத்துவதற்காக உலகம் முழுவதும் பரப்பப்படுகின்றன. ஐக்கிய நாடுகள் அவையின் "களங்கத்தை நிறுத்துங்கள்" பிரச்சாரம் கூட அத்தகைய ஒரு வளர்ச்சியாகும்.
# திருநங்கைகளுக்கு எதிரான வெறுப்பு

## வெளிப்பாடுகள்

திருநங்கைகள் பெரும்பாலும் பாலின அடையாளத்தைப் பகிர்ந்து கொள்ளும் நபர்களுக்கான உரிமைகள் அல்லது சலுகைகளிலிருந்து விலக்கப்படுகிறார்கள். உதாரணமாக, திருநங்கைகள் பெண்களுக்கு ஒதுக்கப்பட்ட பொது குளியலறைகளைப் பயன்படுத்தும் போது தடுக்கப்படுவது அல்லது கேள்விக்குட்படுவது மிகவும் பொதுவானது. வீடற்றவற்களுக்கான தங்குமிடங்கள், மருத்துவமனைகள் , சிறைச்சாலைகள் போன்றவற்றில் பெண்களிடியே இவ்வகைப் பெண்கள் அனுமதிக்கப்படுவதில்லை. மேலும், ஆண்கள் முன்னிலையிலேயே தூங்கவும் குளிக்கவும் கட்டாயப்படுத்தப்படுகின்றனர். திருநங்கைகளுக்கு உணவகங்களில் கூட சேவை மறுக்கப்படுகிறது.
# திருநங்கைகளுக்கு எதிரான வெறுப்பு

## வெளிப்பாடுகள்

### துன்புறுத்தலும் வன்முறையும்

திருநங்கை அல்லாத நபர்களுடன் ஒப்பிடும்போது திருநங்கைகள் தங்கள் வாழ்நாள் முழுவதும் ஆக்கிரமிப்பையும், வன்முறையையும் அனுபவிக்கும் அபாயத்தில் உள்ளனர். பாலியல் வன்முறை என்று வரும்போது இன்னும் அதிகமாக இது இருக்கிறது. திருநங்கைகளுக்கு எதிரான உடல் ரீதியான வன்முறை அல்லது உடல் ரீதியான தீங்கு, பாலியல் வன்முறை அல்லது தாக்குதல், வாய்மொழி அல்லது உணர்ச்சி ரீதியான துன்புறுத்தல் போன்றவைகள் வேண்டுமென்றே நிகழ்த்தப்படுகிறது. வன்முறை அல்லது ஆக்கிரமிப்பு என்பதில் பாதிக்கப்படுதல், கொடுமைப்படுத்துதல், துன்புறுத்தல் மற்றும் பாகுபாடு போன்ற பலவிதமான களங்கங்களையும் உள்ளடக்கியது. திருநங்கைகளுக்கு எதிரான துன்புறுத்தல் என்பது குடும்பம், நண்பர்கள், பங்காளிகள், அயலவர்கள், சக பணியாளர்கள், அறிமுகமானவர்கள், அந்நியர்கள் , காவல்துறை உட்பட பல்வேறு ஆதாரங்களில் இருந்து வரலாம். திருநங்கைகளுக்கு எதிரான இந்த ஆக்கிரமிப்பு ம், வன்முறையும் வாழ்க்கையின் ஒவ்வொரு வளர்ச்சிக் கட்டத்திலும் நிகழலாம். மேலும், ஒன்று அல்லது பல வகையான துன்புறுத்தல்கள் ஒரு திருநங்கையின் வாழ்நாள் முழுவதும் நடக்கவும் வாய்ப்புள்ளது.
# விக்கிப்பீடியா:விக்கி பெண்களை நேசிக்கிறது - தெற்காசியா 2021/பெறுபேறு

<noinclude></noinclude>
---
- Live update Neechal tool
---
**GLOBAL TOP TEN CONTRIBUTORS**  
| MS Sakib | Assamese Wikipedia
Bengali Wikipedia | **356** | **1** | TOP 3 |
| --- | --- | --- | --- | --- |
| Sridhar G | Tamil Wikipedia | **340** | **2** |  |
| খাঁ শুভেন্দু | Bengali Wikipedia | **270** | **3** |  |
| Balu1967 | Tamil Wikipedia | **241** | **4** | - |
| মো. মাহমুদুল আলম | Bengali Wikipedia | **124** | **5** |  |
| கி.மூர்த்தி | Tamil Wikipedia | **105** | **6** |  |
| Meenakshi nandhini | Malayalam Wikipedia | **75** | **7** |  |
| Nayan j Nath | Assamese Wikipedia | **63** | **8** |  |
| অজয় দাস | Assamese Wikipedia | **60** | **9** |  |
| Nettime Sujata | Bengali Wikipedia | **57** | **10** |  |
| **See All Contributors** | } |  |  |  |
# விக்கிப்பீடியா:விக்கி பெண்களை நேசிக்கிறது - தெற்காசியா 2021/பெறுபேறு

## Tamil

| Username | 340 |
| --- | --- |
# வங்காளதேசத்தில் பாலின சமத்துவமின்மை

**வங்காளதேசத்தில் பாலின சமத்துவமின்மை** (*Gender inequality in Bangladesh*) என்பது இன்றைய காலத்தில் நிறைய முன்னேற்றம் அடைந்து வருகிறது. ஆனாலும், கல்வி, வேலைவாய்ப்பு போன்ற பகுதிகளில் உள்ள ஏற்றத்தாழ்வுகள் தொடர்ந்து பிரச்சனைகளாகவே இருக்கின்றன. அதனால் பெண்களுக்கு அரசியல் சுதந்திரம் குறைவாக உள்ளது. 2015ஆம் ஆண்டில், வங்காளதேசம் மனித மேம்பாட்டு குறியீட்டில் 187 நாடுகளில் 139 வது இடத்தில் இருந்தது. 2017இல் 144 நாடுகளில் 47 வது இடம்பிடித்தது. பல ஏற்றத்தாழ்வுகளால் கடுமையான வறுமையும், பாரம்பரிய பாலினம் விதிமுறைகளின் விளைவாக கிராமப்புறங்களில் நிலவும் ஆணாதிக்கத்தையும், தந்தைவழி உறவு முறையையும் மையமாகக் கொண்டுள்ளன.
# வங்காளதேசத்தில் பாலின சமத்துவமின்மை

## பாலினம்

பெண்களின் எண்ணிக்கையை விட ஆண்களின் எண்ணிக்கை அதிகமாக உள்ள உலகின் மாவட்டங்களில் வங்காளதேமும் ஒன்றாகும். இங்கு தொண்ணூறு சதவீத மக்கள் இசுலாத்தை பின்பற்றுகிறார்கள். மேற்கத்திய பிரசாரத்தில் பெண்களின் உரிமைகளைக் கட்டுப்படுத்துவதாகக் காணப்பட்டாலும், புருக்காக்கள் சிறந்த இயக்க சுதந்திரத்தை அனுமதிக்கின்றன என்று சிலர் கூறுகின்றனர். ஏற்றுமதித் தொழிலில் பெண்களுக்கான தேவையுடன் வந்த மாற்றங்கள் இருந்தபோதிலும், பெண்கள் பொதுவாக உள்ளூர் தவிர வெளியே காணப்படுவதில்லை. இது குறிப்பாக வங்காளதேசத்தின் கிராமப்புறங்களில் காணப்படும் உண்மையாகும். ஆண்களை விட பெண்களின் உழைப்பு அதிக சதவிகிதமாக இருந்தாலும், வேலைவாய்ப்பைத் தாண்டி பல்வேறு பகுதிகளில் சமத்துவ விதிமுறைகள் அளவிடப்படுகின்றன. அவர்களின் நிலை கல்வி, வருமானம், சொத்துக்கள், ஆரோக்கியம், குடும்பத்திலும் சமூகத்திலும் அவர்கள் வகிக்கும் பங்கு ஆகியவற்றின் அடிப்படையிலும் அளவிடப்படுகிறது. இந்த குணாதிசயங்கள் ஒரு பெண்ணுக்கு வழங்கப்படும் அரசியல் அதிகாரம் மற்றும் சமூக கௌரவத்தின் பிரதிபலிப்பாகும். இதனால் அவள் வீட்டிலும் சமூகத்திலும் முடிவெடுப்பதில் செல்வாக்கு செலுத்த முடிகிறது.
# வங்காளதேசத்தில் பாலின சமத்துவமின்மை

## சட்ட ரீதியான தகுதி

வங்காளதேசத்தின் அரசியலமைப்பு பொது வாழ்க்கையின் அனைத்து துறைகளிலும் ஆண்களுக்கு இணையாக பெண்களைக் கொண்டுள்ளது என்று கூறினாலும், அது பெண்களுக்கு சமமற்ற மத தனிப்பட்ட சட்டங்களையும் அங்கீகரிக்கிறது. ஒரு பெண்ணின் வாழ்க்கையில் நான்கு முக்கியமான நிகழ்வுகளாக திருமணம்; விவாகரத்து; குழந்தைகளின் காவல்; பரம்பரை உரிமைகள் போன்றவை தனிப்பட்ட சட்டங்களால் நிர்வகிக்கப்படுகின்றன. தனிப்பட்ட சட்டங்கள் மத, சமூக மதிப்பு அமைப்புகளை அடிப்படையாகக் கொண்டவை. குழந்தைகளுக்கான முதன்மை பராமரிப்பாளர்களாக பெண்கள் இருப்பதால், விவாகரத்து வழக்குகளில், பெரும்பாலும் தாய்க்கு பாதுகாப்பு வழங்கப்படுகிறது.
# வங்காளதேசத்தில் பாலின சமத்துவமின்மை

## உடல்நலம்

2011இல், 24% பிறப்புகளில் மட்டுமே ஒரு தொழில்முறை சுகாதார மருத்துவரால் மேற்கொள்ளப்படுகின்றது. பாலினம் தேர்ந்தெடுக்கப்பட்ட சுகாதாரப் பாதுகாப்பும் சிசுக்கொலை ஆகியவை வங்காளதேசத்தில் உள்ள பெண்களின் எண்ணிக்கை ஆண்களுக்கு இடையே ஒரு தொடர்பைக் குறிக்கின்றன ஐரோப்பாவில் ஆண்களுக்கும் பெண்களுக்கும் ஒரே மாதிரியான சுகாதாரப் பாதுகாப்பும் ஊட்டச்சத்தும் வழங்கப்படுவதால், பெண்கள் ஆண்களை விட 105: 100 என அதிகமாக உள்ளனர். வங்காளதேசத்தில், அந்த விகிதம் 95: 100 ஆகும். மக்கள்தொகையைப் பொறுத்தவரை, அந்த விகிதம் தோராயமாக 5 மில்லியன் காணாமல் போன பெண்களைக் கொண்டுள்ளது. பொருளாதார நிபுணர் அமர்த்தியா சென் இந்த குறைந்த விகிதம் முதன்மையாக இளம் பெண்களுக்கு போதுமான சுகாதார பராமரிப்பு காரணமாக இல்லை என்று வாதிடுகிறார். ஆனால் இப்போதெல்லாம் அரசு சார்பற்ற அமைப்புகள் சமமான சுகாதாரப் பாதுகாப்பை ஊக்குவிக்கின்றன.
# வங்காளதேசத்தில் பாலின சமத்துவமின்மை

## கல்வி

2011இல், குறைந்தபட்சம் இடைநிலைக் கல்வியைக் கொண்ட மக்கள் தொகை பெண்களுக்கு 30.8% ஆகவும் ஆண்களுக்கு 39.3% ஆகவும் இருந்தது. வறுமை காரணமாக, கல்வியறிவு விகிதம் குறைவாகவே உள்ளது. 30 ஆண்டுகளில் (1970 முதல் 2000 வரை), பெண்-ஆண் எழுத்தறிவு விகிதம் 0.30 முதல் 0.61 வரை இருமடங்காக அதிகரித்துள்ளது.
# அகன்ஷா தாமினி ஜோசி

**அகன்க்ஷா தாமினி ஜோஷி** (*Akanksha Damini Joshi*) ஓர் இந்தியத் திரைப்பட இயக்குநரும், ஒளிப்பதிவாளரும் புகைப்படக் கலைஞரும் ஆவார்.
# அகன்ஷா தாமினி ஜோசி

## தொழில்

ஜோஷி, வகுப்புவாத மோதல், சுற்றுச்சூழல் நெருக்கடி, ஆன்மீக தத்துவம் போன்ற பல்வேறு தலைப்புகளில் திரைப்படங்களை உருவாக்கியுள்ளார். குஜராத் வன்முறை 2002 பற்றிய மோதல்களைப் பதிவு செய்ததன்ன் மூலம் இவரது வாழ்க்கை தொடங்கியது. பின்னர் அவர் ஒடிசாவில் சில்கா ஏரியின் கரையோரத்தில் சுற்றுச்சூழல் மாற்றங்கள் குறித்த திரைப்படம் எடுக்க நான்கு வருடங்கள் எடுத்துக் கொண்டார். (சிலிக்கா கரை$: இந்தியாவின் மிகப்பெரிய கடலோர ஏரியிலிருந்து கதைகள் ). பின்னர் இவர் காலநிலை மாற்றம் குறித்த தனது திரைப்படத்தை உருவாக்கினார். 2014ஆம் ஆண்டில், இவர் இந்து மெய்யியலைப் பற்றி - *இந்து அமிர்தம்: இந்தியாவில் ஆன்மீக அலைதல்* என்ற நிகழ்படத்தை உருவாக்கினார். இந்திய அரசின் வெளியுறவு அமைச்சகத்திற்கான சர்வபள்ளி இராதாகிருஷ்ணனின் படைப்புகளால் ஈர்க்கப்பட்டார். கங்கை ஆறு பற்றிய ஜோஷியின் குறும்படம்- *கங்கை: ஏக் பிரார்த்தனா*, 2007 உலகளாவிய காலநிலை மாற்றத்தின் கலாச்சார-குறிப்பிட்ட அடையாளத்தின் மூலம் உரையாற்றுகிறது.
# அர்பணா கோர்

**அர்பணா கோர்** (Arpana Caur) ஒரு இந்திய சமகால ஓவியர் மற்றும் வரைகலை கலைஞர் ஆவார்.
# அர்பணா கோர்

## ஆரம்ப வாழ்க்கை மற்றும் கல்வி

அர்பணா கோர் அவர்கள் 1954 ஆம் ஆண்டு தில்லியில் பிறந்தார். இவர் பாகிஸ்தான் நாட்டின் மேற்கு மாகாணமான பஞ்சாபை பூர்வீகமாக கொண்ட ஒரு சீக்கியர் குடும்பத்தை சேர்ந்தவர் ஆவார். 1947 ஆம் ஆண்டு ஏற்பட்ட இந்தியப் பிரிப்பு காரணமாக இவர்களது குடும்பம் சுதந்திர இந்திய நாட்டில் குடியேறியது. இவரது தாய் திருமதி.அஜீத் கோர் ஒரு பஞ்சாபி மொழி எழுத்தாளர் ஆவார்.  
அர்பணா அவர்கள் கலை, இசை மற்றும் இலக்கியத்தில் மிகுதியாக நாட்டம் உடையவராக வளர்ந்தார். இவர் சித்தார் இசை கருவியை இசைக்க கற்றுக்கொண்டார். கவிதை எழுதுவதை மேற்கொண்டாலும் இவர் ஓவியம் வரைவதிலேயே மிகுந்த ஆர்வம் உடையவராக திகழ்ந்தார். அம்ரிதா சேர்கில் அவர்களின் படைப்புகளால் ஈர்க்கப்பட்டு தனது ஒன்பதாம் அகவையில் **அம்மா & மகள்** என்ற தனது முதல் எண்ணெய் ஓவியத்தை படைத்தார்.அர்பணா கோர் தில்லி பல்கலைக்கழகம் மூலம் இலக்கிய துறைகளில் தனது முதுகலை பட்டத்தை பெற்றார். இதற்கு முன்பு இவர் முறையான ஓவியம் வரையும் பயிற்சிகளை பெற்றது கிடையாது. ஆயினும் தனது சொந்த திறமையையும், ஈடுபாடும் ஓவியம் வரைதல் கலையில் சிறந்தது விளங்க செய்தது. 1982 ஆம் ஆண்டு புது தில்லி நகரில் உள்ள கார்கி ஆய்வகத்தில் ஓவியம் வரைதலின் ஓர் வகையாக கருதப்படும் ஓவிய பொறித்தல் முறையை முறையாக கற்று தேர்ந்தார்.  
அர்பணா கோர் அவர்கள் யசோதரா டால்மியாவுடனான ஒரு நேர்காணலில் அவர் தன்னை ஒரு பெண்ணியவாதி என்று அழைத்தபோது அர்பணா கவுர் உடனடியாக இல்லை என்று பதிலளித்தார். ஏனென்றால் அவர் மேற்கொண்டுள்ள கொள்கை அல்லது அவர் கருதும் கருப்பொருளானது பாலினம், இனம் மற்றும் தனி மனிதன் எதிர்கொள்ளும் விஷயங்களுக்கு அப்பாற்பட்டது என அவர் கருதுவதால் அவ்வாறு பதிலளித்தார்.
# அர்பணா கோர்

## தொழில்

அர்பணா கோர் அவர்களால் வரையப்பட்ட ஓவியங்கள் தாம் வாழும் வாழ்விடத்திற்கு ஏற்றாற்போல் அதன் தன்மை, வடிவம் மற்றும் கலைநயம் கொண்டதாக இருக்கும். இவரது செயல்பாடுகள் சமூக அக்கறை மற்றும் பாதிப்புகளை பிரதிபலிப்பதாக இருக்கும்.மேலும் இவரது கலைநயம் கலாச்சார பின்னனியில் அமைந்ததாக இருக்கும். இவரின் செயல்பாடுகள் தன் தாயின் உந்துதலும் பெண்களின் சமூக அக்கறையின் முக்கியத்துவம் வெளிபாடும் கொண்டதாக இருக்கும். இவர் பஹாரி ஓவியப் பாணி முதலிய ஓவிய முறை, பஞ்சாபி மொழி இலக்கியம் மற்றும் இந்திய கிராமிய கலைகளின் மேல் ஈடுபாடு கொண்டவராகவும் இருக்கிறார்.  
அர்பணா கோர் அவர்கள் தாம் உருவாக்கும் ஓவியத்தை நீர் வண்ணப்பூச்சு பயன்படுத்தும், அவைகள் புராதன அம்ச மேற்கோள்களாகவும், கலைநயம் மிக்கதாகவும் இருக்கும். இவர் தன் படைப்புகளை உருவாக்க கத்திரிக்கோலை பயன்படுத்தும் விதத்தாலேயே அவர் வட மொழியில் கத்திரிக்கோல் என பொருள் படும் கைஞ்சி என்ற அடைமொழியால் அழைக்கப்படுகிறார்.  
இவரின் படைப்புகளின் வெளிப்பாடு இறை நம்பிக்கை மற்றும் நேரம் தொடர்பானதாக இருக்கும். அதைப்போல இவரின் உருவாக்கங்கள் பிறப்பு மற்றும் இறப்பின் தொடர்பான கருப்பொருள்களாக இருக்கும். இவரின் படைப்புகள் மூலம் இயற்கையின் வெளிப்படையாகவே அமையும்.  
2010 ஆம் ஆண்டு காமன்வெல்த் விளையாட்டு கிராமத்திலா உணவகங்கள் கட்டுவதற்காக புது தில்லி உள்ள ஸ்ரீ வனப்பகுதியில் மரங்களை வெட்டுவதற்கு எதிராக மக்களை ஒன்றுதிரட்டி அதில் வெற்றி கொண்டார்.  
அர்பணா கோர் தனது இளைய சகோதரியின் நினைவாக காசியாபாத்தில் உள்ள ஒரு தொழுநோயாளிகள் இல்லத்திற்கு தேவையான உதவிகளை வழங்கினார். இந்த இல்லம் இளம் பெண்களுக்கான தொழிற்பயிற்சியைய வழங்கி வருகிறது.
# கன்னித்தன்மை சோதனை

**கன்னித்தன்மை சோதனை** (*Virginity test*) என்பது ஒரு சிறுமியோ அல்லது பெண்ணோ அவர்கள் கன்னி என்பதை தீர்மானிக்கும் நடைமுறையும், செயல்முறையும் ஆகும்; அதாவது, அவள் ஒருபோதும் பாலுறவில் ஈடுபடவில்லை அல்லது பாதிக்கப்படவில்லை என்பதை தீர்மானிக்க இது நடத்தப்படுகிறது. கன்னிச்சவ்வானது உடலுறவின் விளைவாக மட்டுமே கிழிந்துவிடும் என்ற தவறான அனுமானத்தில் இவ்வாறு சோதனை நடத்தப்படுகிறது.  
சோதனை செய்யப்பட்ட சிறுமிகளுக்கும், பெண்களுக்கும் அதன் தாக்கங்கள் மற்றும் அது நெறிமுறையற்றதாகக் கருதப்படுவதால் இவ்வாறான கன்னித்தன்மை சோதனை பரவலாக சர்ச்சைக்குரியதாகக் கருதப்படுகிறது. வன்கலவி அல்லது சிறுவர்களுடனான பாலியல் முறைகேடு என சந்தேகிக்கப்படும் சந்தர்ப்பங்களில், கன்னிப் பெண்ணிடம் விரிவான பரிசோதனை செய்யப்படலாம். ஆனால் கன்னிமையின் நிலை மட்டும் பெரும்பாலும் முடிவற்றதாக இருக்கும்.  
இவ்வகை சோதனைகள் வலி மிகுந்த, அவமானகரமான, அதிர்ச்சிகரமான நடைமுறையாகும். இது பெண்களுக்கு எதிரான வன்முறையை உருவாக்குகிறது என்பதால் இச்சோதனையை மனித உரிமைகளுக்கான ஐக்கிய நாடுகள் மன்றம், ஐ. நா. பெண்கள் அமைப்பு, உலக சுகாதார அமைப்பு போன்றவை இச்சோதனையை முடிவுக்குக் கொண்டு வர வேண்டும் என்று அக்டோபர் 2018இல் கூறியது.
# கன்னித்தன்மை சோதனை

## இரண்டு விரல் சோதனை

கன்னித்தன்மை சோதனை செயல்முறை என்பது பிராந்தியத்தைப் பொறுத்து மாறுபடும். மருத்துவர்கள் இருக்கும் பகுதிகளில், சோதனைகள் பெரும்பாலும் ஒரு மருத்துவமனையில் பரிசோதிக்கப்படும். இருப்பினும், சில நாடுகளில் மருத்துவர்கள் இல்லாத இடங்களில், சோதனையாளர்கள் பெரும்பாலும் வயதான பெண்களாக இருப்பார்கள், அல்லது யாராவது ஒரு நம்பிக்கைக்குறிய நபராக இருக்கலாம். ஆப்பிரிக்காவில் உள்ள இனக்குழுக்களிடையே இவ்வகை சோதனையானது பொதுவாக காணப்படுகிறது.  
கன்னித்தன்மை சோதனையின் மற்றொரு வடிவம் விரல்களால் யோனி தசைகளின் தளர்வுக்கான சோதனையை உள்ளடக்கியது ("இரண்டு விரல் சோதனை"). பெண்ணின் பெண்குறியின் அளவை பரிசோதிக்க ஒரு பெண்ணின் யோனிக்குள் ஒரு விரலைச் செருகுவதன் மூலம் ஒரு மருத்துவர் பரிசோதனையைச் செய்கிறார். அது "உடலுறவுக்கு பழக்கமாக இருக்கிறதா" என்பதைத் தீர்மானிக்க இவ்வாறு செய்யப்படுகிறது. எவ்வாறாயினும், இந்த அளவுகோல்களின் பயனை மருத்துவ அதிகாரிகளும், கன்னித்தன்மை சோதனையின் எதிர்ப்பாளர்களும் கேள்விக்குள்ளாக்கின்றனர். ஏனெனில் யோனி தளர்வு அல்லது கன்னித் தன்மை இல்லாதது என்பது மற்ற காரணிகளால் கூட ஏற்படலாம். மேலும் "இரண்டு விரல் சோதனை" என்பது அகநிலை கண்காணிப்பை அடிப்படையாகக் கொண்டது.  
வங்காளதேசம், பாக்கித்தான், இந்தியா ஆகிய நாடுகளில் வன்கலவியால் பாதிக்கப்பட்டவர்களுக்கு முந்தைய பாலியல் செயல்பாடுகளுக்கான சோதனைகள் தடை செய்யப்படுவதற்கு முன்பு நடத்தப்பட்டன.  
மத்திய ஆப்பிரிக்காவில் இருக்கும் பாண்டு மக்களிடையே, கன்னித்தன்மை சோதனை அல்லது யோனியிதழ்களைத் தைப்பது என்பது பொதுவானதாக இருந்து வருகிறது. பாரம்பரியமாக, கெனூசி பெண்கள் ( சூடான் ) பருவமடைவதற்கு முன்பே வயது வந்த ஆண்களால் திருமணம் செய்யப்படுகிறார்கள். அவர்கள் கன்னித்தன்மையை கைமுறையாக பரிசோதிக்கிறார்கள்.
# கன்னித்தன்மை சோதனை

## பெண்களுக்கு எதிரான வன்முறையின் உதாரணம்

உலக சுகாதார நிறுவனத்தால் பெண்களுக்கு எதிரான வன்முறைக்கு கன்னித்தன்மை சோதனை ஒரு எடுத்துக்காட்டு என்று அறிவிக்கப்பட்டாலும், அது இன்னும் பல நாடுகளில் நடத்தப்படுகிறது. கன்னித்தன்மை சோதனை என்பது மருத்துவ ரீதியாக தேவையற்ற அதேசமயம் ஊடுருவும் பிறப்புறுப்புப் பரிசோதனையாகும். இது பெரும்பாலும் அவர்களின் ஒப்புதல் இல்லாமல் பெண்களுக்கு மட்டுமே பிரத்தியேகமாக செய்யப்படுகிறது. அது பாலின வேறுபாட்டையும், அதிகார சமத்துவமின்மையையும் அடிப்படையாகக் கொண்டது. மேலும், பெண்களின் முடிவெடுக்கும் திறனைக் குறைமதிப்பிற்கும் உட்படுத்துகிறது. க  
ன்னித்தன்மை சோதனை நடைமுறையானது, பெண் பாலியல் செயல்பாட்டைக் கட்டுப்படுத்தவும், பெண்களுக்கு எதிரான வன்முறையை நியாயப்படுத்தவும் வரலாற்று ரீதியாகப் பயன்படுத்தப்படும் சமூக நெறிமுறைகளை அடிப்படையாகக் கொண்டது. உலகெங்கிலும் உள்ள சமூகங்களில், குறிப்பாக ஆணாதிக்கச் சமூகத்தில், பெண்கள் பெரும்பாலும் தங்கள் தந்தையர் அல்லது கணவனின் சொத்தாகக் கருதப்படுகிறார்கள். இதனால் அவர்களின் உடல்கள் ஆண்களின் கட்டுப்பாட்டிற்குரிய பொருள்களாகின்றன. இது சிறுமிகளும் பெண்களும் திருமணம் செய்யும் வரை கன்னிகளாக இருக்க சமமற்ற சமூக அழுத்தங்களை தூண்டுகிறது. இந்த அணுகுமுறைகள் ஆண்களுக்கு பெண் பாலியல் நடத்தைகளைக் கட்டுப்படுத்துவதற்கான ஒரு கட்டமைப்பை உருவாக்குகின்றன. மேலும் இது பெண்களுக்கு தண்டனையாகவோ அல்லது மரணத்திற்கு கூட வழிவகுத்தது. இந்த பாரபட்சமான அணுகுமுறைகள் பெண்களுக்கு எதிரான வன்முறைக்கும் வழிவகுத்தன.
# 2012 குவகாத்தி பாலியல் வழக்கு

9 ஜூலை 2012 அன்று, இந்தியா, அசாமின் தலைநகரான குவகாத்தியில் ஒரு இளம்பெண்ணை மதுக்கடைக்கு வெளியே ஏறத்தாழ 30 ஆண்கள் கூட்டமாக பாலியல் பலாத்காரம் செய்து கொடுமைப்படுத்தியதாகக் கூறப்படுகிறது,பின்னர் அவர்களில் பலர் நிகழ்படத்தின் அடிப்படையில் கைது செய்யப்பட்டனர் . *நியூஸ் லைவ்* எனும் உள்ளூர் தொலைக்காட்சி பத்திரிகையாளர் அந்தக் கும்பலைத் தூண்டியதாக குற்றம் சாட்டப்பட்டு 20 ஜூலை 2012 அன்று கைது செய்யப்பட்டார். இந்த வழக்கின் விசாரணைகள் நடந்து வருகின்றன.
# 2012 குவகாத்தி பாலியல் வழக்கு

## சம்பவம்

9 ஜூலை 2012 அன்று, இரண்டு பெண்கள் ஒரு மதுக்கடையில் இருந்து வெளியேறி, வெளியே நின்ற ஆண்கள் குழுவிற்கு எதிராக உடல் ரீதியான போராட்டத்தில் ஈடுபட்டனர். அருகிலிருந்த *நியூஸ் லைவ்* பத்திரிகையாளர் கௌரவ் ஜோதி நியோக் தனது அலுவலகத்தினை தொடர்பு கொண்டு அங்கு நடைபெறும் சண்டையை படமாக்க ஒளிப்படக் கருவி மற்றும் குழுவினரை வருமாறு கேட்டுக் கொண்டார். அந்த பெண் பிரிந்து சென்று உதவி கேட்க முயன்ற போதிலும், அவர் கும்பலுக்குள் இரண்டு முறை இழுத்துச் செல்லப்பட்டு மேலும் தாக்குதலுக்கு உள்ளானார். இறுதியில், சுமார் அரை மணி நேரத்திற்குப் பிறகு, உள்ளூர் நாளிதழான *அஜிர் அசோமின்* மற்றொரு பத்திரிகையாளர் முகுல் கலிதா தலையிட்டு அந்தப் பெண்களை மீட்டார். காவல் துறையினர் சம்பவ இடத்திற்கு வந்ததும், சிறுமியை வீட்டிற்கு அழைத்து சென்று வழக்கு பதிவு செய்தனர். நிகழ்பட காட்சிகளிலிருந்து அடையாளம் காணப்பட்டதாகக் கூறப்படும் குற்றச்சாட்டின் அடிப்படையில் அமர்ஜோதி கலிதா முதன்மை குற்றவாளியாக உள்ளார்.
# 2012 குவகாத்தி பாலியல் வழக்கு

## எதிர்வினைகள்

இந்த பாலியல் வழக்கு தேசிய மற்றும் உள்ளூர் ஊடகங்களில் பரபரப்பை ஏற்படுத்தியது.*நியூஸ் லைவ்* எனும் தொலைக்காட்சியில் இந்த நிகழ்படப் பதிவுகள் வெளியாகியது, மேலும் யூடியூப்பில் அந்த காட்சிகள் வைரல் ஆனது.மேலும், நகரத்தில் பெண்களின் பாதுகாப்பு குறித்தும் மனித உரிமைகள் குறித்தும் பல விவாதங்கள் நடைபெற்றன. 20 ஜூலை 2012 க்குள், குற்றம் சாட்டப்பட்ட 22 பேரில் 12 பேர் கைது செய்யப்பட்டனர். முக்கிய குற்றவாளியான அமர்ஜோதி கலிதா ஜூலை 23 அன்று வாரணாசியில் உத்தரபிரதேச காவல்துறையிடம் சரணடைந்தார். மறுநாள், அசாம் காவல் துறையினர் வாரணாசிக்கு கலிதாவை கைது செய்யச் சென்றனர். இந்த பாலியல் வழக்கில் அடையாளம் காணப்பட்ட 17 பேரில் 14 பேர் கைது செய்யப்பட்டதாக அறிவிக்கப்பட்டது. அல்கா லம்பா, தேசிய மகளிர் ஆணையத்தின் (என்சிடபிள்யூ) பிரதிநிதி, பாலியல் துன்புறுத்தல் வழக்கை விசாரிக்க கவுகாத்திக்கு அனுப்பப்பட்டார். ஒரு செய்தியாளர் சந்திப்பின் போது தற்செயலாக பாதிக்கப்பட்டவரின் அடையாளத்தை வெளிப்படுத்தியதற்காக பல விமர்சனங்களுக்கு உள்ளானார். பாதிக்கப்பட்டவர் இளவர் என்பதால் தேசிய பெண்கள் உரிமை ஆணையம் இந்த வழக்கை தேசிய குழந்தை பாதுகாப்பு மையத்திடம் ஒப்படைத்ததனர். இந்தச் செயலை குழந்தை உரிமை நிபுணர்களும் விமர்சித்தனர்.
# 2012 குவகாத்தி பாலியல் வழக்கு

## தீர்ப்பு

இந்த வழக்கில் முக்கிய குற்றவாளியான அமர்ஜோதி கலிதா உட்பட 11 குற்றவாளிகள் 7 டிசம்பர் 2012 அன்று குற்றவாளிகள் எனவும் மற்றும் நான்கு பேர் நிரபராதிகள் எனவும் அவர்கள் இந்த வழக்கில் இருந்து விடுவிக்கப்படுவதாகவும் அறிவிக்கப்பட்டனர். குற்றவியல் முதன்மை மன்ற நீதிபதியான எஸ். பி. மோயித்ரா , மரஜோதி காலிதா என்பவரை முக்கிய குற்றவாளியாக அறிவித்தது மற்ற 10 பேரையும் இந்திய தண்டனைச் சட்டத்தின் பல்வேறு பிரிவுகளான 143 - சட்டவிரோத கூட்டம், 341- தவறான கட்டுப்பாடு, 294 -அருவருப்பான செயல், 323 - தானாக முன்வந்து காயப்படுத்தியது மற்றும் 354 - பெண் மீதான தாக்குதல் ஆகிய பிரிவுகளில் குற்றவாளியாக அறிவித்தது.  
*நியூஸ் லைவ்* பத்திரிகையாளர் கவுரவ் ஜோதி நியோக் ஹாபிசுதீன், திகந்த பாசுமடரி மற்றும் ஜிதுமோனி தேகா ஆகியோர் போதிய ஆதாரங்கள் இல்லாததால் விடுவிக்கப்பட்டனர்.